wannaphong/clean_thaiwikipedia huggingface dataset:
# วอลเลย์บอลชายชิงแชมป์โลก รุ่นอายุไม่เกิน 21 ปี 2017
วอลเลย์บอลชายชิงแชมป์โลก รุ่นอายุไม่เกิน 21 ปี 2017  เป็นครั้งที่ 19 ของการแข่งขันวอลเลย์บอลระดับนานาชาติ และเป็นการแข่งขันชิงแชมป์โลกสำหรับทีมชาติที่มีอายุไม่เกิน 21 ปี อยู่ภายใต้การกำกับของสหพันธ์วอลเลย์บอลระหว่างประเทศ การแข่งขันจะจัดขึ้นที่ประเทศเช็กเกีย ในเมืองเบอร์โน และ เชสเกบุดเยยอวีตเซ ระหว่างวันที่ 23 มิถุนายน – 2 กรกฎาคม ค.ศ. 2017 มีทีมที่เข้าร่วมการแข่งขันทั้งหมด 16 ทีม

 การคัดเลือก 
สหพันธ์วอลเลย์บอลระหว่างประเทศได้เปิดเผยจำนวนทีมที่เข้าร่วมแข่งขันในชิงแชมป์โลกสำหรับอายุไม่เกิน 21 ปี

วิธีการเข้ารอบคัดเลือกวันที่สนามแข่งขันจำนวนประเทศที่ผ่านการคัดเลือกประเทศเจ้าภาพ2 กุมภาพันธ์ 2016 โลซาน1ชิงแชมป์นอร์เซกา 20165–10 กรกฎาคม 2016 กาตีโน1ชิงแชมป์เอเชีย 20169–17 กรกฎาคม 2016 เกาสฺยง2ชิงแชมป์แอฟริกัน 201622–23 September 2016 ตันญะฮ์1ชิงแชมป์อเมริกาใต้ 201617–24 ตุลาคม 2016 บารีโลเช1แพน-อเมริกันคัพ 2017อเมริกาใต้16–21 พฤษภาคม 2017 ฟอร์ตมักเมอร์รีย์1นอร์เซกา1รอบคัดเลือกโซนยุโรป18–21 พฤษภาคม 2017หลายสนาม2อันดับโลกณ วันที่ 1 มกราคม 2017 โลซาน6รวม16

 การแบ่งกลุ่ม 
การจับสลากแบ่งกลุ่มจัดขึ้นที่เมืองเบอร์โน ประเทศเช็กเกีย ในวันที่ 31 พฤษภาคม ค.ศ. 2017 ประเทศเช็กเกียฐานะประเทศเจ้าภาพได้รับให้เป็นทีมวางของกลุ่ม A และ 7 ทีมแรกจากอันดับโลก ณ เดือนมกราคม ค.ศ. 2017 จะได้รับให้เป็นทีมวางของแต่ละกลุ่มโดยใช้วิธีสลับฟันปลาในสองแถวแรก ส่วนที่เหลืออีก 8 ทีมจะถูกจับสลากในสองแถวถัดไป ตัวเลขในวงเล็บหมายถึงอันดับโลก ยู 21 ยกเว้น  ประเทศเจ้าภาพอันดับที่ 35

กลุ่ม Aกลุ่ม Bกลุ่ม Cกลุ่ม D (เจ้าภาพ) (1) (2) (3) (7) (6) (5) (4) (8) (9) (11) (11) (15) (13) (15) (14)

 สนามแข่งขัน 
กลุ่ม A, B, E, F และ รอบ 8 ทีมสุดท้ายกลุ่ม C, D, G, H และ รอบจัดอันดับ 9–16 เบอร์โน, เช็กเกีย เชสเกบุดเยยอวีตเซ, เช็กเกียDRFG ArenaBudvar Arenaความจุ: 7,700ความจุ: 6,421200px100px

การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
 จำนวนแมตช์ที่ชนะ
 คะแนน
 อัตราส่วนเซตที่ชนะต่อแพ้
 อัตราส่วนคะแนนที่ทำได้ในแมตช์ต่อคะแนนที่เสีย
 ผลการแข่งขันจากแมชท์สุดท้ายของทีมที่ทำการแข่งขันด้วยซึ่งเป็นทีมเดียวกัน

แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน

 รอบแรก 
เวลาการแข่งขันในท้องถิ่น (UTC+02:00)

 ผ่านเข้าสู่กลุ่ม E ผ่านเข้าสู่กลุ่ม F ผ่านเข้าสู่กลุ่ม G ผ่านเข้าสู่กลุ่ม H

กลุ่ม A

|}

|}

กลุ่ม B

|}

|}

กลุ่ม C

|}

|}

กลุ่ม D

|}

|}

 รอบสอง 
เวลาทั้งหมดเป็นเวลาการแข่งขันในท้องถิ่น (UTC+02:00)

 ผ่านเข้าสู่รอบรองชนะเลิศ ผ่านเข้าสู่รอบจัดอันดับ 5–8 ผ่านเข้าสู่รอบจัดอันดับ 9–12 ผ่านเข้าสู่รอบจัดอันดับ 13–16

กลุ่ม E

|}

|}

กลุ่ม F

|}

|}

กลุ่ม G

|}

|}

กลุ่ม H

|}

|}

 รอบสุดท้าย 
เวลาทั้งหมดเป็นเวลาการแข่งขันในท้องถิ่น (UTC+02:00)

 รอบจัดอันดับ 13–16 

รอบรองชนะเลิศอันดับ 13–16 

|}

รอบชิงอันดับที่ 15

|}

รอบชิงอันดับที่ 13

|}

รอบจัดอันดับ 9–12

รอบรองชนะเลิศอันดับ 9–12 

|}

 รอบชิงอันดับที่ 11

|}

รอบชิงอันดับที่ 9

|}

รอบจัดอันดับ 5–8

 รอบรองชนะเลิศอันดับ 5–8 

|}

 รอบชิงอันดับที่ 7 

|}

 รอบชิงอันดับที่ 5 

|}

 รอบ 4 ทีมสุดท้าย

 รอบรองชนะเลิศ 

|}

 รอบชิงอันดับที่ 3 

|}

 รอบชิงชนะเลิศ 

|}

 อันดับการแข่งขัน 

อันดับทีม45678910111213141516
# ดนตรีแก่นเรื่องดอกเตอร์ฮู
ดนตรีแก่นเรื่องดอกเตอร์ฮู เป็นการสร้างสรรผลงานของนักประพันธเพลงชาวออสเตรเลีย และเรียบเรียงโดยเดเลีย เดอร์บี้เชียร์ ณ สถานีส่งสัญญาณวิทยุบีบีซีเมื่อปี ค.ศ.1963 อีกทั้งยังนับได้ว่าเป็นดนตรีอิเล็กทรอนิกส์เพลงแรกที่ถูกเล่นเป็นเพลงแก่นเรื่องบนจอแก้ว มันได้ถูกใช้เป็นเพลงประกอบของนภาพยนตร์ชุดสืบเนื่องแนววิทยาศาสตร์อย่างเรื่องดอกเตอร์ฮู และถูกนำมาประยุกต์เปลี่ยนแปลงหลายต่อหลายครั้ง

ถึงแม้ว่าดนตรีแก่นเรื่องจะถูกนำมาเปลี่ยนอยู่หลายครั้งแต่จังหวะก็ยังคงไม่ได้ถูกปรับเปลี่ยนแต่อย่างใด เพลงประกอบแบบดั้งเดิมได้ถูกเขียนและจัดให้อยู่ใน E minor หลากหลายเวอร์ชันรวมถึงล่าสุดที่ถูกเรียบเรียงโดยเมอร์รีย์ โกลด์ ก็ยังคงดำรงใช้คีย์เดิมอยู่ ยกเว้นของปีเตอร์ โฮเวลล์(F# minor)และเคฟฟ์ แมคคัลลอค(A minor)

ถึงแม้ว่าผลงานต่างๆ จะถูกอ้างอิงและใช้ในอัลบั้มเพลงประกอบภายใต้ชื่อว่า 'เพลงประกอบดอกเตอร์ฮู'ซึ่งชื่อเป็นทางการของเพลงนี้ก็คือ 'ดอกเตอร์ฮู' แต่กลับกลายเป็นว่าในชีทเพลงแบบต้นตำหรับกลับใช้ชื่อว่า 'ดร.ฮู' แทน
หมวดหมู่:ดนตรีอิเล็กทรอนิกส์
# จอห์น วินดัม
จอห์น วินดัม ปากส์ ลูคัส เบย์นอน แฮร์ริส (10 กรกฎาคม ค.ศ. 1903 – 11 มีนาคม ค.ศ. 1969) เป็นนักเขียนชาวอังกฤษ เกิดที่เมืองดอร์ริดจ์ในวอริกเชอร์ (ปัจจุบันอยู่ในเขตเวสต์มิดแลนส์) เป็นบุตรของจอร์จ เบย์นอน แฮร์ริสกับเกอร์ทรูด ปากส์ มีน้องชายที่ต่อมาเป็นนักเขียนเช่นกันคือ วิเวียน เบย์นอน แฮร์ริส วินดัมใช้ชีวิตวัยเด็กในเขตเอดจ์บาสตันในเมืองเบอร์มิงแฮม เมื่อเขาอายุได้ 8 ปี บิดาและมารดาของเขาแยกกันอยู่ วินดัมเรียนในหลายโรงเรียนก่อนจะเรียนที่โรงเรียนบีเดลส์ จากนั้นเขาทำงานหลายอย่างรวมถึงเขียนเรื่องสั้นให้นิตยสารอเมริกันหลายฉบับ โดยใช้นามปากกาส่วนใหญ่ว่า "จอห์น เบย์นอน" และ "จอห์น เบย์นอน แฮร์ริส"

ในช่วงสงครามโลกครั้งที่สอง วินดัมรับราชการในกระทรวงสารสนเทศ ก่อนจะย้ายไปอยู่กองทหารสื่อสาร นอกจากนี้เขายังส่วนร่วมในการยกพลขึ้นบกที่นอร์ม็องดี หลังสงคราม วินดัมกลับมาเขียนหนังสือ ในปี ค.ศ. 1951 เขาตีพิมพ์นิยายเรื่อง The Day of the Triffids โดยใช้ชื่อจริง นิยายเรื่องนี้ได้รับการตอบรับอย่างล้นหลาม นอกจากนิยายเรื่องนี้แล้ว วินดัมยังมีผลงานที่สำคัญอื่น ๆ ได้แก่ The Chrysalids (ค.ศ. 1955) และ The Midwich Cuckoos (ค.ศ. 1957)

ด้านชีวิตส่วนตัว วินดัมแต่งงานกับเกรซ อิโซเบล วิลสันในปี ค.ศ. 1963 วินดัมเสียชีวิตที่บ้านในเมืองปีเตอส์ฟิลด์ ในปี ค.ศ. 1969
# ดีนาร์อิรัก
ดีนาร์ (, ; สัญลักษณ์: د.ع; รหัส: IQD) เป็นสกุลเงินของประเทศอิรัก ออกโดยธนาคารกลางอิรัก สามารถแบ่งได้เป็นหน่วยย่อยได้ 1000 ฟิลส์ (فلس) แต่ปัจจุบันไม่ได้ใช้ เนื่องจากผลของเงินเฟ้อ

 ประวัติ 
ดีนาร์อิรักเริ่มใช้ในระบบครั้งแรกเมื่อวันที่ 1 เมษายน ค.ศ. 1932  โดนแทนที่เงินสกุลรูปีอินเดียซึ่งใช้มาตั้งแต่การครอบครองของสหราชอาณาจักรในช่วงสงครามครั้งที่ 1

 พัฒนาการหลัง ค.ศ. 1990 
หลังจากสงครามอ่าวในปี ค.ศ. 1990 เนื่องจากถูกคว่าบาตรโดยสหประชาชาติ แม่พิมพ์เดิมที่สวิสจึงไม่สามารถใช้ได้ ดังนั้นจึงมีการพิมพ์ธนบัตรรุ่นใหม่ที่คุณภาพต่ำลงมาใช้แทน และธนบัตรรุ่นเดิมถูกเรียกว่า "ดีนาร์สวิส" ส่วนธนบัตรรุ่นใหม่ถูกเรียกว่า "ดีนาร์ซัดดัม"

อย่างไรก็ตาม ดีนาร์สวิสยังคงใช้หมุนเวียนในพื้นที่ชาวเคิร์ดในอิรัก โดยรัฐบาลเคิร์ดปฏิเสธที่จะยอมรับธนบัตรดีนาร์ซัดดัมซึ่งมีคุณภาพต่ำ และเนื่องจากการเพิ่มขึ้นอย่างมากของปริมาณเงินดีนาร์ซัดดัม ในขณะที่ปริมาณดีนาร์สวิสมีเท่าเดิม ดีนาร์สวิสจึงแข็งค่าขึ้นอย่างมาก ดังนั้นพื้นที่ทางตอนเหนือของอิรักใช้สกุลเงินที่เสถียรจึงไม่ได้รับผลกระทบจากภาวะเงินเฟ้อ ในขณะที่ส่วนอื่นๆ ของประเทศต้องเผชิญกับภาวะเงินเฟ้ออย่างหนัก 

หลังจากซัดดัม ฮุสเซนถูกโค่นล้มในการการบุกครองอิรัก ค.ศ. 2003 สภาปกครองอิรักได้พิมพ์เงินดีนาร์ซัดดัมออกมาเพิ่มเป็นมาตรการชั่วคราวในระหว่างกระบวนการสร้างสกุลเงินใหม่

และในช่วงตั้งแต่ 15 ตุลาคม ค.ศ. 2003 ถึง 15 มกราคม ค.ศ. 2004 รัฐบาลชั่วคราวร่วมได้ออกเงินดีนาร์อิรักใหม่ เงินดีนาร์อิรักใหม่ถูกแลกเปลี่ยนโดยกำหนดอัตราเท่าเดิมสำหรับดีนาร์ซัดดัม ในขณะที่ดีนาร์สวิสถูกแลกเปลี่ยนในอัตรา 1 ดีนาร์สวิส = 150 ดีนาร์ใหม่
# ฟุตบอลชิงถ้วยพระราชทานคิงส์คัพ ครั้งที่ 45
การแข่งขันฟุตบอลชิงถ้วยพระราชทานคิงส์คัพครั้งที่ 45 จัดขึ้นระหว่างวันที่ 14 - 16 กรกฎาคม พ.ศ. 2560 โดยมีทีมเข้าร่วมการแข่งขันทั้งหมด 4 ทีม จะแข่งขันกันที่กรุงเทพมหานคร

ครั้งนี้ประกอบไปด้วยเจ้าภาพ ไทย และสามทีมรับเชิญ. สามทีมที่ได้รับเชิญนั้นคือ บูร์กินาฟาโซ, เกาหลีเหนือ และ เบลารุส.

ทีมที่เข้าร่วม
4 ทีมที่ได้สิทธิ์เข้าร่วมการแข่งขันสำหรับทัวร์นาเมนต์นี้
  ไทย
  เบลารุส
  บูร์กินาฟาโซ
  เกาหลีเหนือ

สนามแข่งขัน
แมตช์ทั้งหมดจัดขึ้นที่ ราชมังคลากีฬาสถาน ใน กรุงเทพมหานคร, ไทย
 กรุงเทพมหานคร300px ราชมังคลากีฬาสถาน ความจุ: 49,772  

 ผู้เล่น 

แมตช์
เวลาทั้งหมดเป็นเวลาท้องถิ่น, เวลาอินโดจีน (UTC+7)

กฏกติกาการแข่งขัน
90 นาที.
การดวลลูกโทษ ถ้าในกรณีที่จำเป็น.
เปลี่ยนตัวผู้เล่นได้สูงสุด 3 คน.

สายการแข่งขัน

รอบรองชนะเลิศ

นัดชิงอันดับที่ 3

นัดชิงชนะเลิศ

ชนะเลิศ

อันดับดาวซัลโว
หมายเหตุ : ไม่รวมประตูลูกจุดโทษในช่วงเสมอ
2 ประตู
 Lassina Traoré

1 ประตู

 มงคล ทศไกร
 ธีรเทพ วิโนทัย
 ฐิติพันธ์ พ่วงจันทร์
 Ismaël Zagrè
 Myong Cha-hyon
 Pak Song-chol
 Rim Kwang-hyok

การถ่ายทอดสด
ประเทศสถานีโทรทัศน์อ้างอิงไทยรัฐทีวี

 การจำหน่ายตั๋ว 
การแข่งขันฟุตบอลชิงถ้วยพระราชทานคิงส์คัพ ครั้งที่ 45 จะมีการจำหน่ายตั๋วเข้าชมเกมการแข่งขันที่ไทยทิกเก็ตเมเจอร์ ทุกสาขา ทุกช่องทางการจำหน่ายตั้งแต่วันที่ 27 มิถุนายน พ.ศ. 2560 เวลา 10.00 น. เป็นต้นไป
# สกอแลสติก คอร์ปอเรชั่น
สกอแลสติก คอร์ปอเรชั่น คือบริษัทด้านการพิมพ์ การสอน และสื่อ เป็นที่รู้จักกันในฐานะ ผู้ตีพิมพ์ จัดจำหน่าย และสื่อการเรียนการสอนสำหรับโรงเรียน ครู และนักเรียน ก่อตั้งขึ้นในวันที่ 22 ตุลาคม ค.ศ. 1920 โดยนาย Maurice R. Robinson ธุรกิจของสกอแลสติกคลอบคลุมและแบ่งภาระรับผิดชอบออกเป็นสามส่วนได้แก่ ส่วนตีพิมพ์และจัดจำหน่ายหนังสือเด็ก, ส่วนการศึกษา, และส่วนต่างประเทศ โดยสกลอแลสติกนั้นเป็นผู้ถือลิขสิทธิ์การตีพิมพ์ของชุดนวนิยายแฮร์รี่ พอตเตอร์ และชุดไตรภาคเกมล่าชีวิต ถือเป็นผู้ตีพิมพ์และจัดจำหน่ายหนังสือเด็กรายใหญ่ที่สุดของโลก
# วิชาฆ่าภาคบังคับ
วิชาฆ่าภาคบังคับ เป็นนวนิยายภาษาญี่ปุ่น แต่งโดยโคจุน ทะคะมิ ตีพิมพ์ครั้งแรกในวันที่ 26 กุมภาพันธ์ ค.ศ. 1999 เป็นเรื่องราวของเด็กมัธยมกลุ่มหนึ่งที่ถูกบังคับให้เข้าร่วมรายการที่จัดขึ้นโดยรัฐบาล ซึ่งบังคับให้พวกเขาฆ่ากันเอง ก่อนที่จะมีการตีพิมพ์ วิชาฆ่าภาคบังคับ ได้ผ่านเข้ารอบในการประกวดรางวัลหนังสือสยองขวัญของญี่ปุ่นในปีค.ศ. 1997 แต่เมื่อถึงรอบชิงชนะเลิศไม่ได้รับการคัดเลือก จนกระทั่งได้ตีพิมพ์ในปีค.ศ. 1999 และกลายเป็นหนังสือขายดีอย่างเหนือความคาดหมาย หนึ่งปีให้หลังได้มีการดัดแปลงนวนิยายเล่มนี้เป็นภาพยนตร์ ออกฉายในชื่อ เกมนรก โรงเรียนพันธุ์โหด ซึ่งประสบความสำเร็จทางรายได้เป็นอย่างสูงและถูกวิพากษ์วิจารณ์ถึงความรุนแรงในเวลาเดียวกัน และด้วยความสำเร็จนี้เอง ทำให้ภาพยนตร์ทำรายได้สูงที่สุดในปีที่ออกฉายและได้มีการสร้างภาคต่อตามมา

วิชาฆ่าภาคบังคับ เป็นที่พูดถึงอีกครั้งภายหลังนวนิยายเรื่องเกมล่าชีวิต โดยซูซาน คอลลินส์ ได้ออกวางจำหน่ายและประสบความสำเร็จทางยอดขายเป็นอย่างมาก โดยผู้อ่านบางกลุ่มได้ระบุว่าคอลลินส์นั้นลอกแนวคิดของนวนิยายเล่มนี้มา อย่างไรก็ตามคอลลินส์ได้ออกมาปฏิเสธต่อกระแสดังกล่าว เธอระบุว่าเธอไม่เคยได้ยินชื่อนวนิยายเรื่องวิชาภาคบังคับ หรือชื่อของโคจุน ทะคะมิมาก่อน จนกระทั่งหนังสือของเธอได้วางขาย
# แอมะซอนคินเดิล
แอมะซอนคินเดิล เป็นตระกูลเครื่องอ่านหนังสืออิเล็กทรอนิกส์ที่ออกแบบและทำการตลาดโดยแอมะซอน.คอม เครื่องแอมะซอนคินเดิลถือเป็นช่องทางหนึ่งที่ผู้ใช้สามารถค้นหา ซื้อ ดาวน์โหลด และอ่านหนังสือ หนังสือพิมพ์ นิตยสารอิเล็กทรอนิกส์ และสื่อดิจิทัลอื่น ๆ โดยการเข้าถึงคลังคินเดิลสตอร์ผ่านเครือข่ายไร้สาย แอมะซอนได้เริ่มวางจำหน่ายคินเดิลเป็นครั้งแรกในวันที่ 19 พฤศจิกายน พ.ศ. 2550 ในช่วงแรกออกแบบให้เป็นอุปกรณ์แบบเดียว ก่อนจะพัฒนาให้เป็นอุปกรณ์หลายแบบอย่างในปัจจุบัน เช่น เครื่องอ่านที่ใช้การแสดงผลแบบกระดาษและหมึกอิเล็กทรอนิกส์ แท็บเล็ตที่ใช้ระบบปฏิบัติการแอนดรอยด์และจอภาพผลึกเหลวแบบสี และโปรแกรมประยุกต์คินเดิลบนแพลตฟอร์มคอมพิวเตอร์หลัก ๆ ทุกแพลตฟอร์ม เป็นต้น อุปกรณ์คินเดิลทุกแบบได้รับการผสานเข้ากับเนื้อหาในคินเดิลสตอร์ และในเดือนมกราคม พ.ศ. 2560 คินเดิลสตอร์ได้รายงานว่า มีหนังสือในคลังที่พร้อมให้การบริการมากกว่า 5 ล้านเล่มในสหรัฐอเมริกาKindle Store : Kindle eBooks. Retrieved January 30, 2017.
# ธีซีอัส
ธีซีอัส คือกษัตริย์ในเทพปกรณัมกรีกและเป็นวีรบุรุษแห่งกรุงเอเธนส์ เป็นบุตรของพระเจ้าเอกีอุสและนางเอธรา แต่เนื่องจากนางเอธรานั้นได้มีความสัมพันธ์กับโพไซดอนในคืนเดียวกับที่มีความสัมพันธ์กับเอกีซุส ธีซีอัสจึงถือเป็นลูกครึ่งเทพคนหนึ่ง ธีซีอัสได้ต่อสู้และเอาชนะศัตรูมากมาย โดยหนึ่งในวีรกรรมที่เป็นที่รู้จักกันมากที่สุดคือการเอาชนะมินะทอร์ สิ่งมีชีวิตครึ่งคนครึ่งวัวในเขาวงกต ณ เกาะคีต ตำนานของธีซีอุสนั้นได้กล่าวถึงการต่อสู้ ชีวิตครอบครัวของธีซีอุสในแต่ละช่วงวัย
# เจ้าชายคาร์ล ดยุกแห่งเวสเตร์เกิตลันด์
เจ้าชายคาร์ล ดยุกแห่งเวสเตร์เกิตลันด์  เป็นพระราชโอรสพระองค์ที่ 3 ในสมเด็จพระเจ้าออสการ์ที่ 2 แห่งสวีเดน กับสมเด็จพระราชินีโซเฟียแห่งสวีเดน ทรงเสกสมรสกับเจ้าหญิงอิงเงอร์บอร์กแห่งเดนมาร์ก ดัชเชสแห่งเวสเตร์เกิตลันด์ พระราชธิดาในสมเด็จพระเจ้าเฟรเดอริกที่ 8 แห่งเดนมาร์ก กับสมเด็จพระราชินีลูอีสแห่งเดนมาร์ก มีพระโอรส-ธิดารวม 4 พระองค์ โดยพระองค์ถือเป็นพระราชอัยกา (ตา) ใน 3 พระมหากษัตริย์ ดังนี้
สมเด็จพระราชาธิบดีฮารัลด์ที่ 5 แห่งนอร์เวย์ พระราชโอรสในเจ้าหญิงมาร์ธาแห่งสวีเดน พระธิดาพระองค์ที่ 2
สมเด็จพระราชาธิบดีโบดวงแห่งเบลเยียมและสมเด็จพระราชาธิบดีอัลแบร์ที่ 2 แห่งเบลเยียม พระราชโอรสในอัสตริดแห่งสวีเดน พระธิดาพระองค์ที่ 3

พระองค์ทรงมีฐานันดรเป็น เจ้าชายแห่งสวีเดนและนอร์เวย์ ดยุกแห่งเวสเตร์เกิตลันด์ ตั้งแต่แรกประสูติ

 พงศาวลี 

 พระอิสริยยศ 
ค.ศ. 1861–1905 เจ้าชายคาร์ล ดยุกแห่งเวสเตร์เกิตลันด์ เจ้าชายแห่งสวีเดนและนอร์เวย์
ค.ศ. 1905–1951 เจ้าชายคาร์ล ดยุกแห่งเวสเตร์เกิตลันด์
# เจ้าหญิงอิงเงอปอร์แห่งเดนมาร์ก ดัชเชสแห่งเว็สเตอร์เยิตลันด์
เจ้าหญิงอิงเงอปอร์แห่งเดนมาร์กและสวีเดน ดัชเชสแห่งเว็สเตอร์เยิตลันด์  (เดิม: เจ้าหญิงอิงเงอร์บอร์กแห่งเดนมาร์ก) ทรงเป็นพระราชธิดาใน สมเด็จพระเจ้าเฟรเดอริกที่ 8 แห่งเดนมาร์ก กับ สมเด็จพระราชินีลูอีสแห่งเดนมาร์ก เป็น เจ้าหญิงแห่งเดนมาร์ก ตั้งแต่แรกประสูติ ต่อมาทรงเสกสมรสกับ เจ้าชายคาร์ล ดยุกแห่งเว็สเตอร์เยิตลันด์ พระราชโอรสใน สมเด็จพระเจ้าออสการ์ที่ 2 แห่งสวีเดน กับ โซเฟียแห่งนัสเซา ทำให้ทรงเป็น เจ้าหญิงแห่งสวีเดน จาการเสกสมรสด้วย มีพระโอรส-ธิดารวม 4 พระองค์ โดยพระองค์ถือเป็นพระราชอัยยิกา (ยาย) ใน 3 พระมหากษัตริย์ ดังนี้
กษัตริย์ฮารัลด์ที่ 5 พระราชโอรสใน เจ้าหญิงมาร์ธาแห่งสวีเดน พระธิดาพระองค์ที่ 2
กษัตริย์โบดวง และ กษัตริย์อัลแบร์ที่ 2  พระราชโอรสใน สมเด็จพระราชินีอัสตริดแห่งเบลเยียม พระธิดาพระองค์ที่ 3 

ภายหลังอภิเษกสมรส ทรงดำรงพระพระอิสริยยศเป็น  เจ้าหญิงแห่งสวีเดน ดัชเชสแห่งเว็สเตอร์เยิตลันด์

 พระอิสริยยศ 
 ค.ศ. 1878 - ค.ศ. 1897 เจ้าหญิงอิงเงอปอร์แห่งเดนมาร์ก
 ค.ศ. 1897 - ค.ศ. 1958 เจ้าหญิงอิงเงอปอร์แห่งเดนมาร์กและสวีเดน ดัชเชสแห่งเว็สเตอร์เยิตลันด์

 พงศาวลี
# โยโกะ ฮิกาซะ
โยโกะ ฮิกาซะ (, 16 กรกฎาคม 1985 -) เป็นนักพากย์และนักร้องชาวญี่ปุ่น อยู่สังกัดไอแอมเอนเทอร์ไพรส์

 ผลงานการพากย์ 
 Sketchbook ~full color'S~, Minamo Negishi
 Asura Cryin', Ritsu Shioizumi
 Asura Cryin' 2, Ritsu Shiozumi
 Umineko no Naku Koro ni, Satan
 K-ON!, Mio Akiyama
 Birdy the Mighty Decode:02, Shrine Maiden (ep 12)
 Toradora!, Schoolgirl (ep 18)
 Nogizaka Haruka no Himitsu: Purezza, Iwai Hinasaki & Yayoi 
 Pokémon: Black & White: Rival Destinies, Ellie
 Interviews with Monster Girls, Sakie Satō
 Hand Shakers, Bind
 Piace: Watashi no Italian, Ruri Fujiki
 Little Witch Academia, Diana Cavendish
 High School DxD, Rias Gremory
 บันทึกแวมไพร์วานิทัส เป็น เวโรนิก้า เดอ ซาดเวโรนิก้า เดอ ซาด บันทึกแวมไพร์วานิทัส myanimelist สืบค้นวันที่ 24 พฤษภาคม 2023

 แหล่งข้อมูลอื่น 
  
 Official profile  at I'm Enterprise
# เจ้าชายวิลเฮล์ม ดยุกแห่งเซอเดร์มันลันด์
เจ้าชายวิลเฮล์ม ดยุกแห่งเซอเดร์มันลันด์  เป็นพระราชโอรสพระองค์กลางใน สมเด็จพระเจ้ากุสตาฟที่ 5 แห่งสวีเดน กับ วิคโทรีอาแห่งบาเดิน สมเด็จพระราชินีแห่งสวีเดน ทรงมีพระเชษฐา 1 พระองค์คือ สมเด็จพระเจ้ากุสตาฟที่ 6 อดอล์ฟแห่งสวีเดน ทรงมีพระอนุชา 1 พระองค์คือ เจ้าชายเอริก ดยุกแห่งเวสเตร์มันลันด์ พระองค์ทรงเสกสมรสกับ แกรนด์ดัชเชสมาเรีย โรมานอฟแห่งรัสเซีย (ภายหลังดำรงพระอิสริยยศเป็น ดัชเชสแห่งเซอเดร์มันลันด์) มีพระโอรสเพียงพระองค์เดียวคือ อดีตเจ้าชายเลนนาร์ต ดยุกแห่งซาล์มลันด์
# เจ้าชายเอริก ดยุกแห่งเวสเตร์มันลันด์
เจ้าชายเอริก ดยุกแห่งเวสเตร์มันลันด์  เป็นพระราชโอรสพระองค์สุดท้องในสมเด็จพระเจ้ากุสตาฟที่ 5 แห่งสวีเดน กับวิคโทรีอาแห่งบาเดิน สมเด็จพระราชินีแห่งสวีเดน มีพระเชษฐา 2 พระองค์คือ สมเด็จพระเจ้ากุสตาฟที่ 6 อดอล์ฟแห่งสวีเดน เจ้าชายวิลเฮล์ม ดยุกแห่งเซอเดร์มันลันด์ พระองค์มิได้เสกสมรส และสิ้นพระชนม์ขณะพระชันษาเพียง 29 ชันษา
# ยามาอูจิ โทโยมาซะ
ยามาอูจิ โทโยมาซะ (; 3 ตุลาคม 2184 – 25 ตุลาคม 2243) ไดเมียวหรือเจ้าแคว้นโทซะ คนที่ 4 ดำรงตำแหน่งช่วง พ.ศ. 2212 – 2243

โทโยมาซะเกิดเมื่อวันที่ 3 ตุลาคม พ.ศ. 2184 เป็นบุตรชายของ ยามาอูจิ ทาดาโตโยะ เจ้าแคว้นคนที่ 3 เมื่อทะดะโตะโยะผู้เป็นบิดาถึงแก่อสัญกรรมใน พ.ศ. 2212 โทโยมาซะในวัย 28 ปีจึงขึ้นดำรงตำแหน่งเจ้าแคว้นสืบต่อมา
# พระราชวรวงศ์เธอ พระองค์เจ้าอับสรศรีราชกานดา
พระราชวรวงศ์เธอ พระองค์เจ้าอับสรศรีราชกานดา (11 มกราคม พ.ศ. 2416 – 12 พฤษภาคม พ.ศ. 2460) เป็นพระราชธิดาในกรมพระราชวังบวรวิไชยชาญ ประสูติแต่จอมมารดาต่วน

พระประวัติ
พระราชวรวงศ์เธอ พระองค์เจ้าอับสรศรีราชกานดา ประสูติเมื่อวันอาทิตย์ที่ 11 มกราคม พ.ศ. 2416 เป็นพระราชธิดาในกรมพระราชวังบวรวิไชยชาญประสูติแต่จอมมารดาต่วน

พ.ศ. 2435 ในสมัยรัชกาลที่ 5 พระองค์เจ้าอับสรศรีราชกานดา ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวัง และทรงประทานเงินบำรุงปีละ 20 บาทเป็นประจำทุกปี  ปรากฏความใน วชิรญาณวิเศษ ว่าวชิรญาณวิเศษ เล่ม ๘  แผ่นที่ ๕  วันพฤหัศบดีที่  ๑๐  เดือน  พฤศจิกายน  รัตนโกสินทร์ศก ๑๑๑  ราคาแผ่นละ  ๓๒  อัฐ

"...คราวประชุมครั้งที่ ๓ พระเจ้าน้องนางเธอ พระองค์เจ้าอรุณวดี อุปนายก ทรงนำ พระเจ้าบวรวงษ์เธอ พระองค์เจ้าดวงประภา ภาคินีสมาชิก ทรงรับรอง ๑๔ พระบวรวงษ์เธอ พระองค์เจ้าฉายรัศมีหิรัญญพรรณ์ เปนภาคินีสมาชิก ๑๕ พระบวรวงษ์เธอ พระองค์เจ้าอับศรศรีราชกานดา เปนภาคินีสมาชิก ได้ลงชื่อส่งเงินแล้ว วันที่ ๒ พฤศจิกายน ร,ศก ๑๑๑ ท่านสมาชิกทั้งปวงจงทราบว่า บรรดาท่านที่ได้กล่าวนามแลพระนามมาแล้วนี้ นับว่าเปนสมาชิกของหอพระสมุดวชิรญาณ ตั้งแต่วันที่ได้มาลงนามแลพระนาม ซึ่งได้กล่าวมาแล้วข้างต้นนั้น เปนต้นไป..."

และวชิรญาณวิเศษ เล่ม ๙ แผ่นที่ ๑๒ วันพฤหัศบดี   ที่ ๑๘ เดือน   มกราคม รัตนโกสินทร์ศก ๑๑๒  ราคาแผ่นละ  ๓๒  อัฐ

"...ตั้งแต่วันที่ ๕ จนถึงวันที่ ๑๑ มกราคม รัตนโกสินทร์ศก ๑๑๒ ในระหว่าง ๗ วันนี้ ท่านสมาชิกได้มายังหอพระสมุดวชิรญาณ ๒๒ ท่าน ได้ลงชื่อ ๓๙ ครั้ง แลหนังสือที่ได้ให้ยืม ๔๕ ครั้ง แลสมาชิกได้นำเงินค่าเกมบิลเลียดมาส่ง ๕ ท่าน รวมเปนเงิน ๙๕ บาท ๑๖ อัฐ สมาชิกได้นำเงินบำรุงหอพระสมุดวชิรญาณจำนวนปีที่ ๑๓ มาส่งยังหอพระสมุดวชิรญาณ เปนเงินรายละ ๒๐ บาท ดังจะมีรายพระนามแลนามแจ้งต่อไปนี้ คือ... พระบวรวงษ์เธอ  พระองค์เจ้าอับศรศรีราชกานดา ๑..."

พระราชวรวงศ์เธอ พระองค์เจ้าอับสรศรีราชกานดา สิ้นพระชนม์ในรัชกาลที่ 6 เมื่อวันเสาร์ที่ 12 พฤษภาคม พ.ศ. 2460 พระชันษา 45 ปี พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร วันที่ 12 เมษายน พ.ศ. 2463

พงศาวลี
# เรื่องวุ่นวุ่นของวัยรุ่นมีฝัน
ดรีมทีม เดอะซีรี่ส์ เป็นละครโทรทัศน์, ซีรีส์ แนวดราม่า-โรแมนติก-คอมเมดี้ บทประพันธ์ของ กิง ก่อง แก้ว & ดาวตกหลังบ้าน บทโทรทัศน์ กิง ก่อง แก้ว & ดาวตกหลังบ้าน กำกับการแสดงโดย สุวพัชร สันสนียชีวิน ผลิตโดย บริษัท สตาร์ เอ็นเตอร์เทนเม้นท์ จำกัด ออกอากาศทุกวันอังคาร เวลา 20.20 - 21.20 น. ทาง สถานีวิทยุโทรทัศน์กองทัพบกช่อง 5 นำแสดงโดย ภูริกูลกฤษฎ์ ชูศักดิ์สกุลวิบูล, สโรชิน แมคอินไตย์ และนักแสดงชั้นนำอีกมากมาย เริ่มตอนแรกวันที่ 30 พฤษภาคม พ.ศ. 2560–22 สิงหาคม พ.ศ. 2560  

รายชื่อนักแสดงและการสร้าง
 ปี  พ.ศ. 2560  สถานีออกอากาศ  ช่อง 5   ผู้สร้าง  บริษัท สตาร์ เอ็นเตอร์เทนเม้นท์ จำกัด ผู้กำกับการแสดง  สุวพัชร สันสนียชีวิน บทโทรทัศน์  กิง ก่อง แก้ว & ดาวตกหลังบ้าน วันเวลาออกอากาศ  วันอังคาร เวลา 20.20 - 21.20 น. นักแสดงหลัก ชินซอง  ภูริกูลกฤษฎ์ ชูศักดิ์สกุลวิบูล  ชาช่า  สโรชิน แมคอินไตย์  นักแสดงรอง กวิน  โอฬาร ศรีกัณฑิมารักษ์   คิม  กัณฐ์เอนก นัยนาประเสริฐ  เควิน  กรกวี นุ่มน้อย   ครูสามารถ  คัมภีร์ นุ่มน้อย   วิน  นพณัฐ กันทะชัย   มิเชลล์  จุติพร กลัดทิม   นาตาลี  วนัสธนัน อักษรสิงห์ชัย  สก๊อต  สก๊อต โกมลวณิช   จีจี้  อโณณา ดีเป็นแก้ว  โรส  วิมม์วิภา เตียวิรัตน์  ชาร์ตี้  ชลกานต์ มีทรัพย์  ฟีฟ่า  แดนนี่ ลูเซียโน่  ไวท์  ณนนท์ เรืองเดช  ตุ้ยนุ้ย  ธเนศ สนั่นวัฒนานนท์ คมธีธัช จรรยาศิริกุลเอ็ม จัมโบ้  พีรวิชญ์ อรรถชิตสถาพร เจซี  สฤษดิ์คุณ จารุมณี บอลหัสวีร์ ภัคพงษ์ไพศาล นีน่า  นิชนารถ พรหมมาตร  เมย์  นนทินี พรหมมาตร  วินดี้  แท็ง ฟอง เหว็น  ครูทิม  กฤชภัทร วรอรรคธรรม  ครูฟ้า  มนต์ณัฐ วงศ์ตั้งเจริญ  ครูดาว  ปภัสวรรณ พวงจันทร์  เจ้าสัว  วิรัตน์ ธราธิคุณเดช  ผู้อำนวยการ  อรวรรณ นัยนาประเสริฐ  

 เพลงประกอบละคร 
 เพลง DREAM TEAM (เพลงเปิด) - ขับร้องโดย สโรชิน แมคอินไตย / จุติพร กลัดทิม / กรกวี นุ่มน้อย / คัมภีร์ นุ่มน้อย / นพณัฐ กันทะชัย / โอฬาร ศรีกัณฑิมารักษ์ 
 เพลง แอบรักเธออยู่ตรงนี้ (เพลงปิด) - ขับร้องโดย ภูริกูลกฤษฎ์ ชูศักดิ์สกุลวิบูล
# แบรอน วาคา
แบรอน ดิวาเวซี วาคา (เกิด 31 ธันวาคม ค.ศ. 1959) เป็นนักการเมืองชาวนาอูรูซึ่งดำรงตำแหน่งประธานาธิบดีนาอูรูระหว่างวันที่ 11 มิถุนายน ค.ศ. 2013 ถึง 27 สิงหาคม ค.ศ. 2019 และเคยดำรงตำแหน่งรัฐมนตรีว่าการกระทรวงศึกษาธิการในปี 2003 และอีกครั้งระหว่างปี 2004 ถึงปี 2007

ประวัติ
วาคาเกิดเมื่อวันที่ 31 ธันวาคม ค.ศ. 1959 เขาเป็นสมาชิกของชนเผ่า Eamwidamwit วาคาสำเร็จการศึกษาระดับปริญญาโทจากมหาวิทยาลัย Monash ในเมืองเคลย์ตัน, ประเทศออสเตรเลีย และปริญญาตรีจากมหาวิทยาลัยแปซิฟิกใต้ ในเมืองซูวา, ประเทศฟีจี

วาคาแต่งงานกับ Louisa Waqa พวกเขารับเลี้ยงบุตรบุญธรรมด้วยกันหนึ่งคนชื่อ Barron Stephenson

บทบาททางการเมือง
ในการเลือกตั้งรัฐสภานาอูรูเมื่อเดือนพฤษภาคมปี 2003 วาคาได้รับเลือกให้เป็นตัวแทนของเขตเลือกตั้งสำหรับโบเอ ภายใต้ประธานาธิบดี Ludwig Scotty เขาได้ดำรงตำแหน่งรัฐมนตรีว่าการกระทรวงศึกษาธิการ และสิ้นสุดลงหลังจาก René Harris ขึ้นดำรงตำแหน่งประธานาธิบดี แต่เขายังคงเป็นสมาชิกรัฐสภา

เมื่อวันที่ 23 เมษายน ค.ศ. 2004 วาคาและเพื่อนร่วมงานของเขา Kieren Keke, David Adeang และ Fabian Ribauw เข้าร่วมการประท้วงที่สนามบินนานาชาตินาอูรูในเขตยาเรน โดยมีมุ่งหมายเพื่อแสดงความไม่พอใจเกี่ยวกับนโยบายของรัฐบาลต่อผู้ขอลี้ภัยชาวอัฟกานิสถานในออสเตรเลียและ Flotilla of Hope รวมถึงการหยุดชะงักที่เกิดขึ้นในรัฐสภา ทั้งสี่ต้องเผชิญกับโทษจำคุกสูงสุด 14 ปีเนื่องจากการมีส่วนร่วมในการประท้วง อย่างไรก็ตามในเดือนมิถุนายนข้อกล่าวหาทั้งหมดถูกยุติลงและวาคาได้รับการแต่งตั้งให้ดำรงตำแหน่งรัฐมนตรีว่าการกระทรวงศึกษาธิการอีกครั้งหลังจาก Scotty กลับมาดำรงตำแหน่งประธานาธิบดี

วาคายังคงเชื่อมั่นในการบริหารงานของเขาในช่วงวิกฤตรัฐมนตรีซึ่งเกิดขึ้นในปี 2007 ด้วยเหตุนี้วาคาจึงไม่ได้รับเชิญให้ดำรงตำแหน่งใด ๆ ในรัฐบาลของประธานาธิบดี Marcus Stephen

ในเดือนมิถุนายนวาคาได้รับเลือกเป็นประธานาธิบดี โดยเอาชนะอดีตรัฐมนตรีว่าการกระทรวงการคลังและผู้ที่ได้รับการเสนอชื่อจากฝ่ายค้านอย่าง Roland Kun ด้วยคะแนนเสียง 13 ต่อ 5 เสียง โดยเขาได้รับเลือกจากฝ่ายรัฐบาลหลังจากที่ประธานาธิบดี Dabwido ลาออกจากตำแหน่ง เพื่อให้สมาชิกรัฐบาลยังคงอยู่ในอำนาจ

ในเดือนมกราคมปี 2014 เขาสามารถเอาตัวรอดจากการลงมติไว้วางใจเกี่ยวกับการเนรเทศผู้พิพากษาศาลชาวออสเตรเลีย ปีเตอร์ ลอว์ และการยกเลิกวีซ่าของหัวหน้าผู้พิพากษา เจฟฟรีย์ อีมส์ ซึ่งมีสัญชาติออสเตรเลีย รัฐบาลของเขาพยายามร่างกฎหมายควบคุมสถานการณ์ฉุกเฉินด้วยความช่วยเหลือจากทนายความชาวฟีจี หลังจากการลาออกของที่ปรึกษารัฐสภา Katy Le Roy และการลาออกของอัยการสูงสุด Steven Bliim ซึ่งทั้งสองคนเป็นชาวออสเตรเลีย  รัฐมนตรีกระทรวงมหาดไทย ชาร์เมน สก็อตตี กล่าวว่า นี่เป็นพฤติกรรมของ "ระบบพวกพ้อง" ที่ดำเนินการโดยชาวต่างชาติอย่างชาวออสเตรเลียที่เขากล่าวว่าร่วมมือกันกับฝ่ายค้าน

ในการเลือกตั้งรัฐสภานาอูรูปี 2019 เขาสูญเสียที่นั่งในรัฐสภาและความพยายามที่จะได้รับเลือกเป็นประธานาธิบดีอีกครั้งNauru President Baron Waqa loses bid for re-election

ในปี 2023 วาคาได้รับการแต่งตั้งให้เป็นผู้นำการประชุม Pacific Islands Forum โดยเริ่มตั้งแต่ปี 2024

เกียรติยศ

70px เครื่องอิสริยาภรณ์หยกเจิดจรัส (มีนาคมปี 2019)
# เจ้าหญิงมาร์กาเรธาแห่งสวีเดน (ค.ศ. 1899–1977)
เจ้าหญิงมาร์กาเรธาแห่งสวีเดน (; เดิม: เจ้าหญิงมาร์กาเรธาแห่งสวีเดนและนอร์เวย์) (25 มิถุนายน ค.ศ. 1899 - 4 มกราคม ค.ศ. 1977) พระธิดาพระองค์แรกใน เจ้าชายคาร์ล ดยุกแห่งเวสเตร์เกิตลันด์ กับเจ้าหญิงอิงเงอร์บอร์กแห่งเดนมาร์ก ดัชเชสแห่งเวสเตร์เกิตลันด์ เป็นพระเชษฐภคินีในเจ้าหญิงมาร์ธาแห่งสวีเดน และสมเด็จพระราชินีอัสตริดแห่งเบลเยียม เป็นพระราชมาตุจฉา (ป้า) ในสมเด็จพระราชาธิบดีฮารัลด์ที่ 5 แห่งนอร์เวย์ และสมเด็จพระราชาธิบดีอัลแบร์ที่ 2 แห่งเบลเยียม พระองค์ทรงเสกสมรสกับเจ้าชายแอกเซิลแห่งเดนมาร์ก รับพระราชทานพระอิสริยยศเป็น เจ้าหญิงแห่งเดนมาร์ก มีพระโอรส 2 พระองค์ พระองค์ทรงเป็นพระญาติชั้นที่หนึ่งในสมเด็จพระราชาธิบดีเฟรเดอริกที่ 9 แห่งเดนมาร์ก
# แบทเทิลกราวด์ (2017)
แบทเทิลกราวด์ (2017)  เป็นรายการเพย์-เพอร์-วิว มวยปล้ำอาชีพของดับเบิลยูดับเบิลยูอี(WWE) จัดเมื่อวันที่ 23 กรกฎาคม 2017 ณ สนาม Wells Fargo Center ในเมือง ฟิลาเดลเฟีย, รัฐเพนซิลเวเนีย สหรัฐอเมริกา

 ผล 

 ผล 5 เส้าคัดออก 
EliminatedWrestlerEliminated byMethod of eliminationTimeTaminaBecky LynchSubmitted to the Dis-arm-her8:08LanaBecky LynchSubmitted to the Dis-arm-her8:27Becky LynchNatalyaPinned with a roll-up8:40Charlotte FlairNatalyaPinned after a roll-up to the bottom turnbuckle11:00Natalyacolspan="2"
# ขนมปังแห่งชีวิต
ขนมปังแห่งชีวิต เป็นคำสอนหนึ่งที่ปรากฏในพระวรสารนักบุญยอห์นThe Gospel According to John: A Literary and Theological Commentary by Thomas L. Brodie 1997 ISBN 0-19-511811-1 page 266 คำว่า "ขนมปังแห่งชีวิต" นั้นความหมายถึงพระเยซู พระวรสารดังกล่าวระบุชื่อนี้ไม่นานภายหลังจากเหตุกาณ์ประทานอาหาร (เหตุการณ์ที่พระเยซูได้ประทานอาหารให้แก่ผู้คนกว่า 5,000 คน ด้วยขนมปังด้วยขนมปังห้าแถวและปลาสองตัว) ซึ่งหลังเหตุการณ์นั้น พระเยซูได้ดำเนินบนน้ำไปยังด้านตะวันตกของทะเลกาลิลี มวลชนจึงได้ติดตามพระองค์ไปด้วยเรือเพื่อตามพระองค์ โดยพระเยซูได้เปรียบตัวพระองค์เสมือนขนมปังแห่งชีวิตที่จะช่วยให้มนุษย์ไม่หิวกระหายWho do you say that I am?: essays on Christology by Jack Dean Kingsbury, Mark Allan Powell, David R. Bauer 1999 ISBN 0-664-25752-6 page 83

ในพระวรสารนักบุญยอห์น ระบุไว้ดังนี้

พระเยซูได้ตรัสกับพวกเขาว่า "เรื่องที่ข้าบอกเจ้าเป็นเรื่องจริงแท้ โมเสสไม่ใช่คนที่มอบขนมปังแห่งสรวงสวรรค์ให้แก่พวกเจ้า แต่เป็นพระบิดาข้าต่างหากที่มอบขนมปังจากสรวงสวรรค์ที่แท้จริงแก่พวกเจ้า ขนมปังแห่งพระเจ้าคือสิ่งที่ลงมาจากสวรรค์และมอบชีวิตให้แก่โลก" พวกเขาได้พูดกับพระองค์ว่า "ท่านโปรดมอบขนมปังที่ว่านี้ให้แก่พวกเราตลอดไปเถิด" พระเยซูจึงตอบกลับพวกเขาไปว่า "ข้าคือขนมปังแห่งชีวิต ใครก็ตามที่เข้ามาหาข้า จะไม่มีวันอดอยาก ใครก็ตามที่เชื่อในตัวข้า จะไม่มีวันหิวกระหาย" (ยอห์น 6:32-5)